CELEX: 62011TN0102
Language: lv
Date: 2011-02-22 00:00:00
Title: Lieta T-102/11: Prasība, kas celta 2011. gada 22. februārī — American Express Marketing & Development /ITSB ( “IP ZONE” )

30.4.2011   
            
            
               LV
            
            
               Eiropas Savienības Oficiālais Vēstnesis
            
            
               C 130/15
            
         Prasība, kas celta 2011. gada 22. februārī — American Express Marketing & Development/ITSB (“IP ZONE”)
   (Lieta T-102/11)
   2011/C 130/27
   Tiesvedības valoda — angļu
   
      Lietas dalībnieki
   
   
      Prasītāja: American Express Marketing & Development Corp. (Ņujorka, Amerikas Savienotās Valstis) (pārstāvji — V. Spitz, A. Gaul, T. Golda un S. Kirschstein-Freund, lawyers)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Prasītājas prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2010. gada 1. decembra lēmumu lietā R 1125/2010-2;
            
         
               —
            
            
               pakārtoti, grozīt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2010. gada 1. decembra lēmumu lietā R 1125/2010-2 un nospriest, ka apelācijas sūdzība ir pamatota;
            
         
               —
            
            
               piespriest atbildētājam atlīdzināt tiesāšanās izdevumus procesā Apelāciju padomē un tiesvedībā Tiesā.
            
         
      Pamati un galvenie argumenti
   
   
      Attiecīgā Kopienas preču zīme: vārdiska preču zīme “IP ZONE” attiecībā uz pakalpojumiem, kas ietilpst 42. klasē
   
      Pārbaudītāja lēmums: Kopienas preču zīmes reģistrācijas pieteikumu noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Padomes Regulas Nr. 207/2009 7. panta 1. punkta b) un c) apakšpunkta pārkāpums, jo Apelāciju padome atzina, ka preču zīmei nepiemīt nepieciešamā atšķirtspēja un tā ir aprakstoša attiecībā uz attiecīgajiem pakalpojumiem